พักฐานเลือกเล่นรายตัว
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 10 มี.ค.
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 10 มี.ค. 
...ตลาดหุ้นพักตัวขึ้นไป 1,025 จุด บวกกว่า 7 จุด แล้วถอยลงปิด 1,017.01 จุด ร่วง 1.56 จุด มูลค่าซื้อขาย 31,082 ล้านบาท 
...ต่างชาติซื้อสุทธิ 997 ล้านบาท กองทุน พอร์ตเทรดช่วยซื้อ
...คณะกรรมการนโยบายการเงิน (กนง.) ขึ้นดอกเบี้ยตามคาด 0.25% จาก 2.25% เป็น 2.50% หุ้นแบงก์ขึ้นรับล่วงหน้าไปเรียบร้อย
...หุ้นพลังงาน แรงส่งสำคัญของตลาดพักตัวตามราคาน้ำมันโลกที่อ่อนตัวลง คลายวิตกความรุนแรงในลิเบีย ... มีเพียงกลุ่มปิโตรเคมี ที่ยังเล่นไม่เลิก 
...หุ้นแขก 3 ตัว มี อินโดรามาฯ (IVL) ที่ไปต่อ เล่นผลงานไตรมาสแรก เจ๋ง อาลก โลเฮียยิ้มแฉง อีก 2 ตัวพักผ่อน โดยเฉพาะ จีสตีล (GSTEEL) ตัวเลขผลดำเนินงานยังติดลบ ขืนลุยไฟกันมันส์มีสิทธิโดนเชือดถูกจับเข้าแคชบาลานซ์ (วางเงินสดก่อนซื้อ)ที่เหลือ 2 ตัวรอด 
...วินเทจ วิศวกรรม (VTE) น้องใหม่ ทำปิดประทับใจ 3.50 บาท เหนือจอง 1.90 บาท หรือ 118% นอกจากเป็นหุ้นไอพีโอตัวแรกของปีแล้ว ยังเป็นตัวแรกที่ทำพิธีโหมโรงเปิดซื้อขายชั้น 1 อาคารตลาดหลักทรัพย์ หลังจากชั้นนี้โดนไฟการชุมนุมทางการเมืองปีก่อนจนหุ้น (ใหม่) ตัวอื่นต้องขึ้นไปทำพิธีชั้น 11 จนหลายๆ บริษัทติดใจ เพราะขึ้นแล้วแรงดีไม่มีตก...